Trei țări NATO se vor debranșa sâmbătă de la rețeaua electrică a Rusiei. Planurile de decuplare au fost dezbătute zeci de ani
Locuitorii țărilor baltice Estonia, Letonia și Lituania numără orele până când vor scăpa în sfârșit de unul dintre ultimele vestigii ale celor 50 de ani de ocupație sovietică: o rețea electrică controlată de Rusia. Cele trei state baltice se vor deconecta de la rețeaua comună IPS/UPS sâmbătă dimineață și, sub rezerva unor teste de ultim moment, se vor sincroniza cu rețeaua UE duminică. Totul se întâmplă în timp ce suspiciunile de sabotare a cablurilor submarine au stimulat eforturile de consolidare a securității regionale, relatează CNN și Reuters, preluate de news.ro.